cometadata/datacite-titles-descriptions-related-identifiers huggingface dataset:
DOI: 10.14457/tu.the.2015.1264
title: ปัจจัยที่ส่งผลต่อการเกิดอุบัติเหตุของพนักงานขับรถยกในคลังสินค้า: กรณีศึกษาบริษัทโลจิสติกส์แห่งหนึ่งในนิคมอุตสาหกรรมบางปะอิน จังหวัดพระนครศรีอยุธยา

description: งานวิจัยนี้วัตถุประสงค์เพื่อศึกษาปัจจัยพฤติกรรม เครื่องจักรกลหรือสภาพรถยกสภาพแวดล้อม และมาตรการควบคุมความปลอดภัยในการปฏิบัติงานที่ส่งผลต่อการเกิดอุบัติเหตุของพนักงานขับรถยกในคลังสินค้า รูปแบบการวิจัยเป็นแบบการศึกษาเปรียบเทียบพนักงานที่เคยประสบอุบัติเหตุและไม่เคยประสบอุบัติเหตุ ในคลังสินค้าของบริษัท โลจิสติกส์แห่งหนึ่ง นิคมอุตสาหกรรมบางปะอิน จังหวัดพระนครศรีอยุธยา โดยเลือกพนักงานขับรถยกที่เคยประสบอุบัติเหตุ จำนวน 15 คน และพนักงานขับรถยกที่ไม่เคยประสบอุบัติเหตุ จำนวน 15 คน ที่มีคุณลักษณะคล้ายกัน เครื่องมือที่ใช้เป็นแบบสอบถามประเมินตนเอง ได้แก่ ปัจจัยพฤติกรรม สภาพของรถยก และสภาพแวดล้อมและแนวคำถามในการสนทนากลุ่ม ส่วนหัวหน้างาน มีจำนวน 13 คน ใช้แบบสอบถามประเมินมาตรการควบคุมความปลอดภัยในการปฏิบัติงาน และแบบสัมภาษณ์ แบบสอบถามที่สร้างขึ้นมีความตรง =0.96 และความเที่ยง =0.80 สถิติที่ใช้ ได้แก่ ร้อยละ ค่าเฉลี่ย ส่วนเบี่ยงเบนมาตรฐาน และ Mann Whitney U test และการวิเคราะห์เชิงเนื้อหาข้อมูลเชิงคุณภาพจากการสนทนากลุ่ม และการสัมภาษณ์หัวหน้างานผลการวิจัยพบว่าปัจจัยที่มีผลต่อการเกิดอุบัติเหตุจากการขับรถยกคือ ปัจจัยด้านพฤติกรรมของพนักงานขับรถยกที่เคยและไม่เคยประสบอุบัติเหตุแตกต่างกันอย่างมีนัยสำคัญ ได้แก่ คาดเข็มขัดนิรภัยระหว่างขับรถ (p-value= 0.001) จอดรถเป็นระเบียบ (p-value= 0.021) และขับรถขณะมีอาการป่วย (p-value=0.034) ส่วนปัจจัยเครื่องจักรกลหรือสภาพรถยก และสภาพแวดล้อมไม่มีผลต่อการเกิดอุบัติเหตุ ผลการสนทนากลุ่มของพนักงานขับรถยกที่เคยประสบอุบัติเหตุ พบว่าการขับรถยกเดินหน้าเป็นสาเหตุของการเกิดอุบัติเหตุมากที่สุด รองลงมาขับรถเร็วเกินกำหนดและไม่มองหลังก่อนถอยรถ และผลการสนทนากลุ่มของพนักงานขับรถยกที่ไม่เคยประสบอุบัติเหตุ พบว่างาของรถไม่พร้อมใช้งานเป็นสาเหตุของการเกิดอุบัติเหตุมากที่สุด รองลงมาขับรถยกถอยหลังแล้วไม่มองข้างหลังก่อนถอย ขับรถยกเดินหน้า และพื้นที่ในการปฏิบัติงานไม่เพียงพอ สำหรับหัวหน้างานสรุปว่ามีสาเหตุจากการฝึกอบรม ทบทวนมาตรการความปลอดภัยในการขับรถยกของพนักงานขับรถยกมีน้อย ข้อเสนอแนะเพื่อลดความเสี่ยงจากการเกิดอุบัติเหตุ จึงควรจัดการฝึกอบรมให้มีความถี่มากขึ้น และหมุนเวียนเพื่อให้พนักงานได้ทบทวนมาตรการขับรถยกอย่างปลอดภัยอย่างทั่วถึง
DOI: 10.14457/tu.the.2015.1265
title: การศึกษาอุปสรรคในการติดตั้งและใช้งานฐานข้อมูลการบริหารองค์ประกอบ (CMDB) และแนวทางการแก้ไข: กรณีศึกษาบริษัท ABC จำกัด

description: งานวิจัยชิ้นนี้มีวัตถุประสงค์เพื่อศึกษาอุปสรรคในการติดตั้งและใช้งานฐานข้อมูลการบริหารองค์ประกอบ (CMDB) และแนวทางการแก้ไข โดยใช้บริษัท ABC จากัด เป็นกลุ่มตัวอย่างในการศึกษา ด้วยวิธีการสัมภาษณ์เชิงลึก (In-depth Interview) เพื่อให้ทราบถึงสภาพปัญหาที่เกิดขึ้นจริงในองค์กร โดยได้ศึกษาอุปสรรคและสาเหตุแห่งความล้มเหลวในการติดตั้งและใช้งาน CMDB ของบริษัท ABC จากัดอย่างครอบคลุม ตั้งแต่วิสัยทัศน์ของผู้บริหาร กระบวนการใช้งานและบารุงรักษา CMDB การออกแบบ CMDB ไปจนถึงนโยบายสนับสนุนและบังคับใช้ CMDB อีกทั้งยังได้นาเสนอแนวทางปรับปรุงแก้ไขในลักษณะของแผนกลยุทธ์ (Roadmap) เพื่อให้องค์กรสามารถติดตั้งและใช้งาน CMDB ได้อย่างราบรื่นทั้งนี้ จากการงานวิจัยพบว่าอุปสรรคที่เป็นสาเหตุที่ทาให้โครงการติดตั้งและใช้งาน CMDB ของบริษัท ABC จากัดล้มเหลว เกิดจากอุปสรรคในประเด็นด้านการใช้งานและบารุงรักษา CMDB มากที่สุด แต่ยังพบว่ามีการขาดวิสัยทัศน์ที่ถูกต้อง และขาดความรู้และประสบการณ์ในการติดตั้งและใช้งาน CMDB ซึ่งส่งผลให้เกิดความผิดพลาดตามมาในทุกขั้นตอนของโครงการ ฉะนั้นในระยะยาวแล้วจึงไม่สามารถแก้ไขเฉพาะบางขั้นตอนของการดาเนินการเท่านั้น แต่ทางบริษัท ABC จากัดควรที่จะต้องพิจารณาและแก้ไขขั้นตอนการดาเนินงานตั้งแต่ต้นให้ถูกต้อง โดยงานวิจัยชิ้นนี้ได้เสนอแนวทางการแก้ไขทั้งในระยะสั้น และแผนกลยุทธ์ (Roadmap) ในการติดตั้งและใช้งาน CMDB ในระยะยาวทั้งหมด 6 ขั้นตอน เพื่อเป็นแนวทางแก่บริษัท ABC จากัด รวมถึงบริษัทอื่นๆ ในการลดความเสี่ยงและความล้มเหลวของการติดตั้งและใช้งาน CMDB
DOI: 10.14457/tu.the.2015.1266
title: ความพร้อมของการให้บริการแพทย์แผนไทยในโรงพยาบาลส่งเสริมสุขภาพตำบล จังหวัดลพบุรี

description: การศึกษาวิจัยในครั้งนี้ เป็นการศึกษาเชิงพรรณา (Descriptive Study) มีวัตถุประสงค์ 1)เพื่อวัดระดับความพร้อมของการให้บริการแพทย์แผนไทยในโรงพยาบาลส่งเสริมสุขภาพตำบลในเขตจังหวัดลพบุรี 2)เพื่อศึกษาปัจจัยที่มีความสัมพันธ์กับความพร้อมในการให้บริการแพทย์แผนไทยในโรงพยาบาลส่งเสริมสุขภาพตำบลในจังหวัดลพบุรี และ 3)เพื่อศึกษาปัญหาอุปสรรคของการให้บริการแพทย์แผนไทยในโรงพยาบาลส่งเสริมสุขภาพตำบลในจังหวัดลพบุรี เก็บข้อมูลโดยแบบสอบถาม 132 คน การสัมภาษณ์แบบเจาะลึก (In depth interview) จำนวน 4 คน การสนทนากลุ่ม (Focus Group Discussion) จำนวน 11 คน สถิติที่ใช้ในการวิเคราะห์ข้อมูล ประกอบด้วย สถิติเชิงพรรณนาและสถิติอนุมานผลการวิจัย พบว่า1) การประเมินความพร้อมของการให้บริการแพทย์แผนไทยในโรงพยาบาลส่งเสริมสุขภาพตำบลในจังหวัดลพบุรี พบว่า อยู่ในระดับปานกลาง 2) ตำแหน่งตามสายงานของผู้รับผิดชอบงานแพทย์แผนไทย ระดับภาวะผู้นำ ระดับนโยบายและการมีส่วนร่วมในภาคส่วนต่างๆ ระดับแรงจูงใจ และระดับสถานที่ เครื่องมือเครื่องใช้ และสิ่งแวดล้อม พบว่ามีความสัมพันธ์ทางบวกกับระดับความพร้อมของการให้บริการแพทย์แผนไทยในโรงพยาบาลส่งเสริมสุขภาพตำบลในจังหวัดลพบุรี อย่างมีนัยสำคัญทางสถิติ (p-value &lt; 0.05)3) ปัญหาอุปสรรคในการจัดบริการแพทย์แผนไทยในโรงพยาบาลส่งเสริมสุขภาพตำบลในจังหวัดลพบุรี พบว่า มีหน่วยบริการที่ไม่ผ่านเกณฑ์ชี้วัดหลายแห่ง ด้วยข้อจำกัดของบุคลากรด้านการแพทย์แผนไทยในหน่วยบริการบางแห่งยังน้อยมากเมื่อเทียบกับจำนวนผู้มารับบริการ และภาระงานที่เพิ่มมากขึ้น และความไม่ต่อเนื่องของการจัดบริการในโรงพยาบาลส่งเสริมสุขภาพตำบลพบว่าผู้ช่วยแพทย์แผนไทยลาออกบ่อย ตลอดจนหน่วยบริการหลายแห่งยังไม่มีความเข้าใจในการดำเนินงานเชิงรุกในชุมชน และรายการยาสมุนไพรที่มีไม่ถึง 10 รายการ งบประมาณที่ได้ไม่เพียงพอในการดำเนินงาน และในบางแห่งยังไม่มีความพร้อมด้านสถานที่
DOI: 10.14457/tu.the.2015.1267
title: การศึกษาผลของโปรแกรมสร้างเสริมสุขภาพโดยการประยุกต์ทฤษฎีการสร้างพลังอำนาจในผู้ป่วยวัณโรคปอดเสมหะบวกรายใหม่

description: การวิจัยครั้งนี้เป็นการวิจัยแบบกึ่งทดลอง เพื่อศึกษาผลของโปรแกรมสร้างเสริมสุขภาพโดยการประยุกต์ทฤษฎีการสร้างพลังอำนาจในผู้ป่วยวัณโรคเสมหะบวกรายใหม่ ในการปรับเปลี่ยนพฤติกรรมการดูแลตนเองของผู้ป่วยวัณโรคปอด ทำการศึกษาในผู้ป่วยวัณโรคปอดเสมหะบวกรายใหม่ ณ กลุ่มสาธิตบริการวัณโรค สำนักวัณโรค คัดเลือกกลุ่มตัวอย่างตามเกณฑ์คุณสมบัติที่กำหนด ได้กลุ่มตัวอย่างจำนวน 50 คน แบ่งเป็น กลุ่มทดลอง 25 คน และกลุ่มเปรียบเทียบ 25 คน โดยที่กลุ่มทดลองได้รับโปรแกรมสร้างเสริมสุขภาพโดยการประยุกต์ทฤษฎีการสร้างพลังอำนาจที่ผู้วิจัยกำหนด ส่วนกลุ่มเปรียบเทียบได้รับบริการตามปกติ ซึ่งโปรแกรมการเสริมสร้างพลังอำนาจด้วยกระบวนการกลุ่ม  4 ขั้นตอน ประกอบด้วยกิจกรรมการบรรยายประกอบสื่อ การชมวีดีทัศน์ การแจกเอกสารคู่มือ แผ่นพับ การแลกเปลี่ยนเรียนรู้ การสรุปอภิปรายผล และการติดตามผล การกระตุ้นเตือนทางโทรศัพท์ ใช้ระยะเวลาดำเนินการทั้งสิ้น 8 สัปดาห์ เก็บรวบรวมข้อมูลโดยใช้แบบสอบถาม วิเคราะห์ข้อมูลเชิงพรรณนา ด้วยค่าร้อยละ ค่าเฉลี่ย ส่วนเบี่ยงเบนมาตรฐาน การทดสอบไคสแควร์และการทดสอบของฟิชเชอร์ วิเคราะห์ข้อมูลเชิงอนุมาน ด้วยสถิติ Paired sample t-test และสถิติ Independent sample t-test โดยกำหนดระดับความเชื่อมั่นในการทดสอบทางสถิติที่ระดับนัยสำคัญเท่ากับ 0.05 พบว่า ภายหลังการทดลอง กลุ่มทดลองมีคะแนนเฉลี่ยของความรู้เกี่ยวกับวัณโรค การรับรู้ความสามารถของตนเอง และพฤติกรรมการดูแลตนเองมากกว่าก่อนการทดลองและมากกว่ากลุ่มเปรียบเทียบอย่างมีนัยสำคัญทางสถิติ (p &lt; 0.05) นอกจากนี้ยังพบว่า ภายหลังการทดลอง กลุ่มทดลองมีการเปลี่ยนแปลงของผลเสมหะเป็นลบในเดือนที่ 2 และมากกว่ากลุ่มเปรียบเทียบอย่างมีนัยสำคัญทางสถิติ (p &lt; 0.001) จากผลการศึกษาดังกล่าว แสดงให้เห็นว่าการใช้โปรแกรมการสร้างพลังอำนาจโดยกระบวนการกลุ่ม ทำให้ผู้ป่วยวัณโรคปอดในระยะแพร่กระจายเชื้อ สามารถพัฒนาความรู้ เกิดการรับรู้ความสามารถของตนเอง และปฏิบัติตามแผนการรักษาวัณโรคได้อย่างถูกต้องมากขึ้นและลดการแพร่กระจายเชื้อวัณโรค ซึ่งจะทำให้เกิดประโยชน์ต่อการดำเนินงานควบคุมวัณโรคเพื่อตัดวงจรการแพร่กระจายเชื้อวัณโรค และลดปัญหาเชื้อวัณโรคดื้อยาได้อย่างมีประสิทธิภาพ
DOI: 10.14457/tu.the.2015.1268
title: แนวทางการวิเคราะห์ห่วงโซ่คุณค่าในธุรกิจโรงไม้สับ: กรณีศึกษา บริษัทธัญญเจริญยโสธรวู๊ดชิพ จำกัด

description: งานวิจัยชิ้นนี้มีวัตถุประสงค์เพื่อศึกษาถึงแนวทางการวิเคราะห์ห่วงโซ่คุณค่าในธุรกิจโรงไม้สับของ บริษัท ธัญญเจริญยโสธรวู๊ดชิพ จำกัด โดยขั้นตอนการวิจัยประกอบด้วยการทบทวนวรรณกรรมและงานวิจัยที่มีความเกี่ยวข้อง โดยศึกษาปัจจัยการวางแผนด้านวัตถุดิบ ด้านคุณภาพ ด้านการจัดเก็บสินค้า ด้านการบำรุงรักษาเครื่องจักร ด้านกระบวนการผลิต การจัดผังโรงงาน ด้านเครื่องจักรทันสมัย ด้านการขนส่ง และด้านเทคโนโลยี จากการสัมภาษณ์ผู้เชี่ยวชาญ และผู้ที่เกี่ยวข้องทั้งหมด 9 คน โดยใช้โมเดลของ Michael E. Porterเป็นกรอบในการวิจัยผลการวิจัย พบว่า แนวทางการวิเคราะห์ห่วงโซ่คุณค่าในธุรกิจโรงไม้สับ กรณีศึกษา บริษัท ธัญญเจริญยโสธรวู๊ดชิพ จำกัด พบปัญหาเร่งด่วนที่ต้องแก้ไขโดยเร็วมี 4 เรื่องหลัก ได้แก่      1. การจัดการด้านข้อมูลลูกค้า 2. สินค้าคงคลัง 3. ระบบบัญชี 4. พนักงานขาดความรู้ นอกจากนี้ผู้วิจัยได้เสนอแนวทางและข้อเสนอแนะสำหรับข้อมูลหรือเทคโนโลยีที่โรงไม้สับควรนำมาใช้ เพื่อให้การวางนโยบายบริหารจัดการ และการนำเทคโนโลยีมาใช้ให้เกิดประสิทธิภาพสูงสุด
DOI: 10.14457/tu.the.2015.1270
title: ปัจจัยที่มีผลต่อการมีส่วนร่วมของพนักงานในการดำเนินงานความรับผิดชอบต่อสังคมด้านสิ่งแวดล้อมและความปลอดภัย: กรณีศึกษาโรงไฟฟ้าในจังหวัดสระบุรี

description: การค้นคว้าอิสระนี้ มีวัตถุประสงค์เพื่อศึกษาปัจจัยที่มีผลต่อการมีส่วนร่วมของพนักงานโรงไฟฟ้าในจังหวัดสระบุรีในการดำเนินงานความรับผิดชอบต่อสังคมด้านสิ่งแวดล้อมและความปลอดภัย เก็บข้อมูลโดยใช้แบบสอบถามประกอบด้วย 4 ส่วน ได้แก่ ข้อมูลทั่วไป ทัศนคติต่อความรับผิดชอบต่อสังคม ระบบส่งเสริมการดำเนินงาน และการมีส่วนร่วมในการดำเนินงานความรับผิดชอบต่อสังคมด้านสิ่งแวดล้อมและความปลอดภัย จากกลุ่มตัวอย่างซึ่งเป็นพนักงานที่ปฏิบัติงานอยู่ในโรงไฟฟ้าทั้งหมดจำนวน 312 คน วิเคราะห์ข้อมูลโดยใช้สถิติสัมประสิทธิ์สหสัมพันธ์ของเพียร์สันและไคสแควร์ ที่ระดับนัยสำคัญทางสถิติ 0.05     ได้รับแบบสอบถามกลับคืน 284 คน คิดเป็นร้อยละ 91 ผลการศึกษาพบว่า พนักงานส่วนใหญ่เป็นเพศชาย คิดเป็นร้อยละ 83.1 มีอายุในช่วง 25-35 ปี คิดเป็นร้อยละ 48.6 อยู่ส่วนงานเดินเครื่องคิดเป็นร้อยละ 52.5 มีอายุงานในโรงไฟฟ้าน้อยกว่า 3 ปี คิดเป็นร้อยละ 50.4 และร้อยละ 80.6 ได้รับทราบข้อมูลเกี่ยวกับงานความรับผิดชอบต่อสังคมด้านสิ่งแวดล้อมและความปลอดภัย ร้อยละ 68 มีระดับทัศนคติต่อความรับผิดชอบต่อสังคมด้านสิ่งแวดล้อมและความปลอดภัยที่ระดับดีถึงดีมาก ร้อยละ 70 มีความเห็นด้วยในระดับเห็นด้วยมากถึงมากที่สุดต่อระบบส่งเสริมการดำเนินงานความรับผิดชอบต่อสังคมด้านสิ่งแวดล้อมและความปลอดภัยของบริษัท แต่มีระดับการมีส่วนร่วมในการดำเนินงานความรับผิดชอบต่อสังคมด้านสิ่งแวดล้อมและความปลอดภัย อยู่ในระดับน้อยถึงปานกลาง อยู่ถึงร้อยละ 76 ผลการศึกษาด้านปัจจัยที่มีความสัมพันธ์ต่อการมีส่วนร่วมในการดำเนินงานการติดตาม ตรวจสอบและประเมินผลความรับผิดชอบต่อสังคมด้านสิ่งแวดล้อมและความปลอดภัย พบว่า ปัจจัยส่วนบุคคล ได้แก่ ระดับเงินเดือน การรับรู้ข่าวสาร และส่วนงานมีความสัมพันธ์ต่อการมีส่วนร่วมของพนักงานในการดำเนินงานความรับผิดชอบต่อสังคมด้านสิ่งแวดล้อมและความปลอดภัย ส่วนระดับเงินเดือนและอายุงาน มีความสัมพันธ์ต่อการมีส่วนร่วมในการติดตาม ตรวจสอบและประเมินผลการดำเนินงานความรับผิดชอบต่อสังคมด้านสิ่งแวดล้อมและความปลอดภัย และยังพบว่าทัศนคติ และระบบส่งเสริมการดำเนินงานมีความสัมพันธ์ทางบวกต่อการมีส่วนร่วมในการดำเนินงาน และการติดตาม ตรวจสอบและประเมินผลการดำเนินงานความรับผิดชอบต่อสังคมด้านสิ่งแวดล้อมและความปลอดภัย อย่างมีนัยสำคัญทางสถิติ     ข้อค้นพบที่ได้จากการศึกษานี้สรุปได้ว่า นอกเหนือจากปัจจัยส่วนบุคคล ทัศนคติและระบบส่งเสริมการดำเนินงานที่ดีแล้ว ยังมีปัจจัยอื่น ๆ ที่มีผลต่อการมีส่วนร่วมในการดำเนินงาน และการติดตาม ตรวจสอบและประเมินผลการดำเนินงานความรับผิดชอบต่อสังคมด้านสิ่งแวดล้อมและความปลอดภัยของพนักงานโรงไฟฟ้าในจังหวัดสระบุรี
DOI: 10.5281/zenodo.1228971
title: Underwater Hyperspectral Scan From India, Scene 26

description: Underwater hyperspectral scan from India, scene 26

Used previously in publication Zimmermann, Nevala, Yoshimatsu et al., 2018, Current Biology, in press.
DOI: 10.5281/zenodo.1228972
title: Underwater Hyperspectral Scan From India, Scene 26

description: Underwater hyperspectral scan from India, scene 26

Used previously in publication Zimmermann, Nevala, Yoshimatsu et al., 2018, Current Biology, in press.
DOI: 10.14457/tu.the.2015.1271
title: การพัฒนาระบบการจัดการของเสียสารเคมีและวัตถุอันตรายของโรงพยาบาลเอกชนแห่งหนึ่งในกรุงเทพมหานคร

description: งานวิจัยครั้งนี้มีวัตถุประสงค์เพื่อศึกษาสถานการณ์ปัญหาอุปสรรค และปัจจัยที่มีความสัมพันธ์ต่อการจัดการของเสียสารเคมีและวัตถุอันตราย รวมถึงระดับความรู้ ทัศนคติและพฤติกรรมในการจัดการของเสียสารเคมีและวัตถุอันตรายของกลุ่มบุคคลากรของโรงพยาบาล เพื่อนำไปสู่แนวทางในการพัฒนาระบบการจัดการของเสียสารเคมีและวัตถุอันตรายของโรงพยาบาล ที่ถูกต้องและเหมาะสม การศึกษาครั้งนี้เป็นการวิจัยเชิงสำรวจโดยใช้แบบสำรวจ และแบบสอบถามเป็นเครื่องมือในการศึกษา กลุ่มประชากรที่ใช้ในการศึกษา คือกลุ่มบุคคลากรในโรงพยาบาลที่เกี่ยวข้องกับการจัดการของเสียสารเคมีและวัตถุอันตรายจำนวน 1902 คน ทำการวิเคราะห์ข้อมูลโดยใช้อัตราส่วนความถี่ ร้อยละ และความสัมพันธ์ระหว่างปัจจัยส่วนบุคคลที่ส่งผลต่อการจัดการของเสียสารเคมีและวัตถุอันตราย โดยสถิติที่ใช้ในการทดสอบ Chi-Square และพิจารณาหาระดับความสัมพันธ์ของตัวแปรโดยใช้สถิติทดสอบ Pearson Correlation และสถิติทดสอบ Cramer’s V  ที่ระดับนัยสำคัญทางสถิติที่ 0.05 เป็นเกณฑ์ในการยอมรับสมมติฐาน ผลการศึกษาสถานการณ์ปัญหาและอุปสรรคพบว่าโรงพยาบาลมีการคัดแยกของเสียไม่ถูกต้องโดยทิ้งของเสียสารเคมีและวัตถุอันตรายปนไปกับของเสียทั่วไป บุคลากรไม่สวมใส่อุปกรณ์ป้องกันอันตรายส่วนบุคคล (PPE) หรือมีการสวมใส่ผิดประเภทไม่เหมาะกับการทำงานที่สัมผัสสารเคมีและวัตถุอันตราย รวมถึงมีการจัดเก็บของเสียสารเคมีและวัตถุอันตรายไม่เหมาะสม มีการจัดเก็บปะปนกับของเสียอื่นๆ ผลการศึกษาความสัมพันธ์ระหว่างปัจจัยส่วนบุคคลต่อการจัดการของเสียสารเคมีและวัตถุอันตราย พบว่าระดับการศึกษา ตำแหน่งงาน มีความสัมพันธ์เชิงบวกในระดับสูงต่อ  การจัดการของเสียสารเคมีและวัตถุอันตรายอย่างมีนัยสำคัญทางสถิติที่ระดับ 0.05 ซึ่งปัจจัยส่วนบุคคลที่แตกต่างกันทำให้มีระดับความรู้ ทัศนคติและพฤติกรรมที่แตกต่างกัน จึงนำไปสู่แนวทางในการพัฒนาระบบการจัดการของเสียสารเคมีและวัตถุอันตรายของโรงพยาบาล โดยมีการดำเนินการพัฒนาระบบตั้งแต่กระบวนการนำเข้า จนถึงกระบวนการกำจัดทำลาย ส่งเสริมและพัฒนาบุคลากร ให้ความรู้ผ่านสื่อต่างๆ ที่เกี่ยวข้องในด้านการจัดการของเสียสารเคมีและวัตถุอันตราย มีการขับเคลื่อนและเผยแพร่นโยบายที่เป็นแนวทางปฏิบัติเดียวกัน หน่วยงานที่รับผิดชอบมีการดำเนินงานและปฏิบัติงานด้านการจัดการที่ชัดเจนเป็นรูปธรรม มีการติดตาม ควบคุม และตรวจสอบผลการดำเนินงานอย่างสม่ำเสมอ รวมถึงปรับปรุงอาคาร สถานที่ให้ถูกต้อง เพื่อให้ระบบการจัดการของเสียสารเคมีและวัตถุอันตรายของโรงพยาบาลเป็นไปตามมาตรฐานและนโยบายหลักซึ่งตั้งเป้าหมายส่งเสริมและพัฒนาการได้รับการประกันคุณภาพโรงพยาบาล มุ่งมั่นในการให้บริการด้วยมาตรฐานเพื่อให้บรรลุผลการดำเนินงานตามเป้าหมายขององค์กรในภาพรวม โดยมีการประเมิน และเทียบเคียงผลการดำเนินงานกับมาตรฐาน และหรือ เกณฑ์รับรองคุณภาพ ที่ได้รับการยอมรับในระดับประเทศ และสากล ซึ่งแนวทางการจัดการเกี่ยวกับของเสียสารเคมีและวัตถุอันตรายจึงต้องมีการวางแผนวางแนวทางที่ถูกต้อง เหมาะสมในการปฏิบัติให้เป็นไปในทิศทางเดียวกันและพัฒนาระบบการจัดการของเสียสารเคมีและวัตถุอันตรายที่เหมาะสมกับโรงพยาบาลต่อไป
DOI: 10.14457/tu.the.2015.1272
title: ความชุกและปัจจัยที่มีความสัมพันธ์กับการเกิดอาการทางระบบกระดูกและกล้ามเนื้อในกลุ่มพนักงานทำความสะอาดของมหาวิทยาลัยธรรมศาสตร์

description: การวิจัยครั้งนี้เป็นการวิจัยภาคตัดขวางเชิงวิเคราะห์ โดยมีวัตถุประสงค์เพื่อศึกษาความชุกและปัจจัยที่มีความสัมพันธ์กับการเกิดอาการทางระบบกระดูกและกล้ามเนื้อต่อปัญหาสุขภาพของพนักงานทำความสะอาดของมหาวิทยาลัยธรรมศาสตร์ ศูนย์รังสิต สุ่มตัวอย่างแบบเจาะจงเลือกบริษัทรับเหมาทำความสะอาด 2 บริษัท จำนวน 220 คน เก็บรวบรวมข้อมูลโดยใช้แบบสอบถามและเครื่องมือตรวจวัดสมรรถภาพทางกาย เพื่อประเมินอาการปวด ความเครียด และสมรรถภาพร่างกาย วิเคราะห์ความสัมพันธ์ของปัจจัยที่สัมพันธ์กับการเกิดอาการปวดทางระบบกระดูกและกล้ามเนื้อ โดยใช้สถิติไคสแควร์ (Chi-Square) หาปัจจัยเสี่ยงของการเกิดอาการปวดทางระบบกระดูกและกล้ามเนื้อด้วย Binary logistic regression ที่ระดับนัยสำคัญทางสถิติ 0.05ผลการศึกษาพบว่า ความชุกของอาการปวดทางระบบกระดูกและกล้ามเนื้อในพนักงานทำความสะอาดของมหาวิทยาลัยธรรมศาสตร์ ศูนย์รังสิต มีทั้งสิ้น 195 คน คิดเป็นร้อยละ 88.64 บริเวณที่พบอาการปวดทางระบบกระดูกและกล้ามเนื้อมากที่สุดคือบริเวณเข่าจำนวน 80 คน คิดเป็นร้อยละ 36.36 รองลงมาได้แก่ บริเวณหลังส่วนล่าง 53 คน คิดเป็นร้อยละ 24.09 และสะโพกหรือต้นขา 39 คน คิดเป็นร้อยละ 17.73 ปัจจัยที่มีผลต่อการเกิดอาการปวดทางระบบกระดูกและกล้ามเนื้อ ได้แก่ ประสบการณ์ในการทำงานเป็นพนักงานทำความสะอาดนาน  (OR=16.30, 95% CI = 1.47 – 182.67, p-value= 0.023) แรงบีบมือระดับต่ำ – พอใช้ (OR=7.47, 95% CI = 1.85 – 30.20, p-value= 0.005) และความเครียด (OR=1.57, 95% CI = 1.20 – 2.05, p-value= 0.001) ข้อเสนอแนะจากการศึกษาคือ สถาบันการศึกษาควรเลือกบริษัทผู้รับเหมาทำความสะอาดที่มีนโยบายหรือให้ความสำคัญกับการดูแลและส่งเสริมสุขภาพของพนักงานทุกคน
DOI: 10.14457/tu.the.2015.1273
title: Developing service oriented government agencies: observations on the Divisional Secretariats in Galle, Sri Lanka

description: This paper aims to explore new concepts, new approaches and new methods to improve innovation and enhance service delivery methods to develop service oriented government agencies at the divisional level as well as to discover ways to accelerate the existing innovation and to seek opportunities to overcome challenges for new ways of doing things in a government agency at the divisional level. In order to accomplish the aforementioned objectives, the author observed Divisional Secretariats and conducted semi-structured in-depth interviews with all heads of all Divisional Secretaries in Galle district, Sri Lanka. The basic concept of the research is the importance of innovation to a government agency at divisional level. The study shows that implementation of innovation has been catalyzed for a developing service oriented government agency. From this perspective, service innovation is the catalyst for maximizing customers’ satisfaction. In the same way, the results of this research show that the most important factor for developing service oriented government agencies is the innovative and creative leadership of the organizations and optimum utilization of human resources, as well as application of modern and advanced technology to sustain better public service delivery in an innovative way.
DOI: 10.14457/tu.the.2015.1274
title: ประสิทธิผลของการเรียนรู้โดยใช้กิจกรรมตามบริบทที่เน้นความเสี่ยงและการสนับสนุนทางสังคมในการส่งเสริมป้องกันโรคมือ เท้า ปากในศูนย์พัฒนาเด็กเล็ก

description: โรคมือ เท้า ปากเกิดจากเชื้อไวรัสกลุ่มเอ็นเทอโรไวรัส โดยทั่วไปมักมีอาการที่ไม่รุนแรงมาก แต่ในบางรายพบอาการแทรกซ้อนที่รุนแรง อาจถึงขั้นเสียชีวิตได้ โดยเฉพาะเด็กอายุต่ำกว่า 5 ปี การรักษาสุขอนามัยส่วนบุคคลเป็นการป้องกันโรคที่ดีที่สุด แต่ผู้ปกครองและครูผู้สอนมีความรู้    ความเข้าใจและทัศนคติเกี่ยวกับโรคไม่ถูกต้อง จึงได้พัฒนาโปรแกรมการส่งเสริมและป้องกันโรคมือ เท้า ปากขึ้น ตามแนวทางของทฤษฏีแรงสนับสนุนทางสังคม ซึ่งเป็นการให้การสนับสนุนทางด้านอารมณ์ การประเมินผลและการให้ข้อมูลย้อนกลับ ข้อมูลและเครื่องมือแก่เด็ก เพื่อศึกษาประสิทธิผลของการสนับสนุนทางสังคมในการส่งเสริมผู้ปกครอง ครูผู้สอนและแม่บ้านให้ป้องกันโรคมือ เท้า ปากของเด็กในศูนย์พัฒนาเด็กได้อย่างถูกต้อง โดยการจัดการอบรมให้แก่ผู้ปกครอง ครูผู้สอนและแม่บ้านในศูนย์พัฒนาเด็กเล็ก เพื่อให้บุคคลดังกล่าวนำสิ่งที่ได้ไปสนับสนุนให้เด็กมีพฤติกรรมการป้องกันโรคต่อไป ผลการทดลองพบว่ากลุ่มทดลองมีความรู้ ทัศนคติ การรับรู้โอกาสเสี่ยงและความรุนแรงของโรค การสนับสนุนทางด้านอารมณ์ ข้อมูลและเครื่องมือเพิ่มขึ้นกว่าก่อนการทดลองและมากกว่ากลุ่มเปรียบเทียบ แต่การสนับสนุนทางด้านประเมินผลและการให้ข้อมูลย้อนกลับยังคงมีมากในระดับเดิม ซึ่งพอสรุปได้ว่าโปรแกรมดังกล่าวมีประสิทธิผลดีศูนย์พัฒนาเด็กเล็กควรจัดโปรแกรมทางสุขศึกษา โดยให้ผู้ปกครอง ครูผู้สอนและแม่บ้านเข้ามามีส่วนร่วมในการป้องกันโรคมือ เท้า ปากให้แก่เด็ก
DOI: 10.5281/zenodo.1228977
title: Underwater Hyperspectral Scan From India, Scene 27

description: Underwater hyperspectral scan from India, scene 27

Used previously in publication Zimmermann, Nevala, Yoshimatsu et al., 2018, Current Biology, in press.
DOI: 10.5281/zenodo.1228978
title: Underwater Hyperspectral Scan From India, Scene 27

description: Underwater hyperspectral scan from India, scene 27

Used previously in publication Zimmermann, Nevala, Yoshimatsu et al., 2018, Current Biology, in press.
DOI: 10.5281/zenodo.1228983
title: Underwater Hyperspectral Scan From India, Scene 28

description: Underwater hyperspectral scan from India, scene 28

Used previously in publication Zimmermann, Nevala, Yoshimatsu et al., 2018, Current Biology, in press.
DOI: 10.17632/688h2c2bts.1
title: Data for: Isolation and Pathogenicity of Streptococcus iniae in cage-cultured Trachinotus ovatus in China

description: 16sRNA sequences of HN strain and ATCC
DOI: 10.4231/r7kh0kj9
title: Foucault: Lecture 22, 06 May 1986

description: Lecture given by French philosopher Gilles Deleuze at the University of Paris 8, 06 May 1986. This is lecture 22 of a 25-lecture seminar Deleuze taught between October 1985 and May 1986.
DOI: 10.5258/soton/d0502
title: Dataset for Aerodynamic Performance of Electro-Active Acrylic Membrane Wings

description: This is the dataset that contains the data that are presented in the figures in the following paper:A. Barbu, R. de Kat and B. Ganapathisubramani (2018), "Aerodynamic Performance of Electro-Active Acrylic Membrane Wings", AIAA Journal.The data is in a zip file that contains a folder. The folder contains a separate .fig file (which is in Matlab format). A sample matlab code is included to extract the data from the .fig file. Alternately, the .fig file can be opened in Matlab directly and plotted. A readme file is included.All the necessary information about the flow and the conditions are in the paper.
DOI: 10.5281/zenodo.1228984
title: Underwater Hyperspectral Scan From India, Scene 28

description: Underwater hyperspectral scan from India, scene 28

Used previously in publication Zimmermann, Nevala, Yoshimatsu et al., 2018, Current Biology, in press.
DOI: 10.14457/tu.the.2015.1275
title: การพัฒนาระบบคะแนนช่วยคัดกรองโรคมะเร็งลำไส้ใหญ่: ทางเลือกในการเข้าถึงบริการสุขภาพ

description: ผู้ป่วยโรคมะเร็งลำไส้ใหญ่รายใหม่พบทั่วโลกในแต่ละปีมากกว่า 1,200,000 คน และมีผู้เสียชีวิตถึง 608,700 คนต่อปี เป็นมะเร็งชนิดที่ถูกวินิจฉัยพบเป็นอันดับ 2 ในเพศชาย เป็นอันดับ 3 ในเพศหญิง และเป็นสาเหตุของการเสียชีวิตอันดับ 4 ของโลก ในปัจจุบันพบผู้ป่วยมะเร็งลำไส้ใหญ่ที่มีอาการอยู่ในระยะท้ายของโรคจำนวนมากและเป็นปัญหาสำคัญทางด้านสาธารณสุข ในการคัดกรองในปัจจุบันต้องใช้เครื่องมือที่มีค่าใช้จ่ายสูงและการเข้าถึงบริการมีข้อจำกัด การศึกษานี้มีวัตถุประสงค์เพื่อพัฒนาระบบคะแนนช่วยคัดกรองจะเป็นทางเลือกหนึ่งในการเข้าถึงบริการสุขภาพรูปแบบการศึกษา case-control study กลุ่มศึกษา (case) คือผู้ที่ได้รับการวินิจฉัยเป็นมะเร็งลำไส้ใหญ่ระยะที่1 หรือ 2 และกลุ่มควบคุม (control) คือผู้ที่ไม่เป็นมะเร็งลำไส้ใหญ่ โดยการศึกษาปัจจัยที่แตกต่างกันจากประวัติการเข้ารับการผ่าตัดทางลำไส้ใหญ่ในแผนกศัลยกรรมโรงพยาบาลรามาธิบดี เก็บข้อมูล ในช่วงปี 2557 ถึงปี 2558 วิเคราะห์ด้วย binary logistic regression เพื่อค้นหาตัวแปรที่มีผลต่อการเกิดมะเร็งลำไส้ใหญ่และพัฒนาเป็นระบบคะแนนทำการทดสอบประสิทธิภาพของระบบคะแนนด้วย ROCผลการศึกษาพบ 8 ปัจจัยที่มีผลต่อการเกิดโรคมะเร็งลำไส้ใหญ่ คือ เพศ ประวัติครอบครัวในการตรวจพบมะเร็งลำไส้ใหญ่ ประวัติการออกกำลังกาย อาการถ่ายเป็นเลือดเรื้อรัง อาการปวดท้องเรื้อรัง ภาวะน้ำหนักลด ไขมันชนิดเลว (LDL) ไขมันชนิดดี (HDL) คะแนนรวมสูงสุดของระบบคะแนนช่วยคัดกรองเท่ากับ 11.5 คะแนน ทำการแบ่งระดับความเสี่ยงเป็น 4 ระดับ ดังนี้ ความเสี่ยงต่ำมีคะแนนน้อยกว่า 3.0 คะแนน ความเสี่ยงปานกลางคะแนนอยู่ระหว่าง 3.0-4.5 ความเสี่ยงสูงคะแนนอยู่ระหว่าง 4.5-5.5 และความเสี่ยงสูงมากจะมีคะแนนมากกว่า 5.5 ประสิทธิภาพในการทำนายอยู่ที่ร้อยละ 85.42สรุปผลระบบคะแนนช่วยคัดกรองโรคมะเร็งลำไส้ใหญ่สามารถนำไปใช้ได้ง่ายโดยเฉพาะในระบบบริการสุขภาพขั้นพื้นฐาน เพื่อเป็นทางเลือกในการเข้าถึงบริการทางด้านสาธารณสุข